সিরাজগঞ্জ, ২৫ জুন (শীর্ষ নিউজ ডটকম): সিরাজগঞ্জের কামারখন্দ উপজেলায় বদিউজ্জামান বদি (৫০) নামে এক কৃষককে শ্বাসরোধ করে হত্যা করেছে দুবৃত্তরা। তিনি এবারের ইউপি নির্বাচনে সদস্য পদে পরাজিত হন। তার বাড়ি উপজেলার ময়নাকান্দি গ্রামে। শনিবার সকালে তার লাশ পাওয়া যায়।  প্রত্যক্ষদর্শীরা জানায়, আজ শনিবার সকালে ময়নাকান্দি ঈদগাহ মাঠে বদির লাশ পাওয়া যায়। এ বিষয়ে থানায় জানানো হয়েছে  পারিবারিক সূত্রে  জানা যায়, শুক্রবার সে বাড়ি থেকে বের হয়ে বাড়ি না ফেরায় অনেক খোঁজাখুঁজি করা হয়। নিহতের বড় ভাই আজাহার আলীও গত ৮ বছর ধরে নিখোঁজ রয়েছেন।  এ ব্যাপারে কামারখন্দ থানার ভারপ্রাপ্ত কর্মকর্তা তোরাব আলী শীর্ষ নিউজ ডটকমকে জানান, ঘটনাটি শুনেছি। কিছুক্ষণের মধ্যে ঘটনাস্থলে পুলিশ পাঠানো হবে।  (শীর্ষ নিউজ ডটকম/ প্রতিনিধি/ এস/ ০৮.৩১ ঘ.)